Miyabi - ny knivserie fra Zwilling | Indretning
Miyabi - ny knivserie fra Zwilling
Sushi vinder indpas i de danske køkkener. Østens specialiteter inspirerer stadigt flere køkkenkunstnere, som et velsmagende alternativ til det Sydeuropæiske menukort. Sushi er sundt, velsmagende og dekorativt. Det bevidner værtens fine forhold til friske råvarer og lysten til at tilberede eksotisk og spændende mad med udfordringer, der er større end den sædvanlige steak. Pastamaskinen er for en stund sat på stand by – nu er det bambusmåtter, nori-tang og skarpe specialknive, der præger køkkenbordet.
Zwilling har i samarbejde med mesterkokken Rakusaburo Michiba, Japans svar på Boserup og Lauterbach, udviklet en serie knive til den kvalitetsbevidste køkkenchef. Miyabi omfatter fire forskellige serier, der tager højde for alle behov ved madlavning. Miyabi 7000 MC, Miyabi 7000 Pro, Miyabi 7000 D og Miyabi 5000 S.
Miyabi 7000 MC er den hårdføre kollektion, skabt med kerne af det særlige MC66 pulverstål og indlejret i en tre-lags stålkonstruktion, der giver en ekstrem skarp og slidstærk kniv. Grebet er udført i en kombination af rustfrit stål og Micarta, et kunststof der også benyttes til kirurgiske instrumenter – igen for at sikre lang holdbarhed.
Miyabi 7000 D er for æstetikeren. Med et indre af rustfrit CMV60 stål, omsluttet af 32 lag damaskusstål, der tegnes som dekorative årer langs knivens blad, er 7000 D både elegant og effektiv. Skaftet er ligeledes i Micarta med partier i rustfrit stål.
Miyabi 7000 Pro er fire udvalgte knive - specielt designet til sushiidealisten. Efter klassisk japansk metode er knivene let konkave, hvilket giver en ideel skærevinkel ved tilberedning af sushi. Knivene i 7000 Pro er gennemført i CMV60 stål for maksimal hårdhed.
Miyabi 5000 S kendetegnes ved sin fleksibilitet. En optimal materialeblanding af blandt andet kul og krom giver skarpe, elastiske og brugsvenlige knive. Det traditionelt udformede japanske design af grebet er tiltalende både i form og funktion.
Knivene er overlegne i smukt design, topkvalitet og ergonomi. Hele Miyabi-kollektionen er produceret med det såkaldte ’D-greb’, der refererer til formen af grebet. ’D-grebet’ ligger perfekt i hånden og sikrer belastningsfri og fleksibel omgang med kniven. Miyabi er meget mere end blot en kniv – det er århundreder af traditioner, lækkert design og kompromisløse klinger.
Vejledende udsalgspriser; Miyabi 7000MC fra 1.399 kroner, Miyabi 7000D fra 849,95 kroner, Miyabi 7000Pro fra 1.299 kroner og Miyabi 5000S fra 599,95 kroner.
Nærmeste forhandler oplyses på tlf. 3314 1405.